 KRITERIJI VREDNOVANJA

2.A /2.B /2.C /2.D /2.TR.

ŠKOLSKA GODINA: 2021. /2022.

*OSNOVNA ŠKOLA VODICE*

UČITELJICE:

IVANA ČIČIN-ŠAIN

MAJA MRVICA

DRAGICA GRUBELIĆ

SANJA ERCEG

IRIS POPIĆ

**NAČINI I METODE VREDNOVANJA**

**1. FORMATIVNO VREDNOVANJE – PRAĆENJE I PROCJENJIVANJE ( ZA UČENJE I KAO UČENJE )**

Vrednovanje za učenje i vrednovanje kao učenje provodi se prikupljanjem podataka o učenikovu radu i postignućima (ciljana pitanja, rad u skupinama, domaće zadaće, kratke pisane provjere, prezentacije...) i kritičkim osvrtom učenika i učitelja na proces učenja i poučavanja. Učenika se skupnim raspravama na satu i individualnim konzultacijama potiče na samovrednovanje postignuća i planiranje učenja. Ti oblici vrednovanja iskazuju se opisno i služe kao jasna povratna informacija učeniku, roditelju i učitelju o razini usvojenosti ishoda u odnosu na očekivanja.

**Formativno vrednovanje može utjecati na zaključnu ocjenu.**

**2. SUMATIVNO VREDNOVANJE – IZRAŽAVA SE BROJČANOM OCJENOM**

Metode sumativnog vrednovanja:

- pisane provjere znanja i vještina;

- usmena ispitivanja;

- opažanje izvedbe učenika u nekoj aktivnosti / praktičnome radu;

- procjena rasprave u kojoj sudjeluje učenik;

- analiza učeničkih izvješća ( npr. o provedbi pokusa, učenički projekt)...

Ostvarenost ishoda se provjerava usmenim ispitivanjem (do 10 minuta) , pisanim provjerama i interdisciplinarnim projektima.

**U jednoj provjeri moguće je ocijeniti više elemenata vrednovanja.**

Ukoliko učenik nije prisutan na satu na kojem pišemo provjeru, pisat će ju naknadno. Isto vrijedi i za pisanje ispravka, u slučaju negativne ocjene.

**SKALA POSTOTAKA BODOVA ZA OCJENE ZA ISPITE IZ HRVATSKOG JEZIKA, MATEMATIKE TE PRIRODE I DRUŠTVA :**

|  |  |
| --- | --- |
| **POSTOTAK** | **OCJENA** |
| 0 % - 49 % | NEDOVOLJAN ( 1 ) |
| 50 % - 64 % | DOVOLJAN ( 2 ) |
| 65% - 79 % | DOBAR ( 3 ) |
| 80% - 89 % | VRLO DOBAR ( 4 ) |
| 90% - 100% | ODLIČAN ( 5 ) |

**Zaključna ocjena ne mora biti aritmetička sredina svih brojčanih ocjena.**

**HRVATSKI JEZIK**

**Nastavno područje: Hrvatski jezik i komunikacija**

**OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**

Govori i razgovara o temama iz svakodnevnoga života koje zaokupljaju njegovu pozornost.

Odgovara na pitanja i postavlja pitanja cjelovitom rečenicom.

Pripovijeda kratku priču prema nizu slika.

Priča o vlastitim doživljajima i događajima.

Pripovijeda događaje kronološki.

Opisuje na temelju promatranja.

Pažljivo i uljudno sluša sugovornika ne prekidajući ga u govorenju.

Upotrebljava nove riječi koje je naučio kao dio aktivnoga rječnika.

Točno izgovara sve glasove u riječima.

Točno intonira izjavnu, upitnu i uskličnu rečenicu.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Uz pomoć učitelja, na temelju natuknica, pitanja i asocijativnog niza riječi govori i razgovara o temama iz svakodnevnoga života u skladu s vlastitim iskustvom i poštuje pravila uljudnoga ophođenja. | Prema smjernicama učitelja govori i razgovara o temama iz svakodnevnoga života u skladu s vlastitim iskustvom i poštuje pravila uljudnoga ophođenja. | Uz manju pomoć učitelja govori i razgovara o temama iz svakodnevnoga života u skladu s vlastitim iskustvom, aktivno prati prenositelja poruke i poštuje pravila uljudnoga ophođenja. | Samostalno govori i razgovara o različitim temama iz svakodnevnoga života, proširuje temu u skladu s vlastitim iskustvom, uključuje nove riječi koje je naučio i oblikuje poruku složenijim rečenicama, bez prekidanja i ponavljanja te poštuje pravila uljudnoga ophođenja. |

**OŠ HJ A.2.2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.**

Sluša kratke tekstove primjerene jezičnomu razvoju, interesima i dobi.

Odgovara na pitanja o slušanome tekstu.

Postavlja potpitanja o slušanome tekstu da bi pojasnio vlastito razumijevanje teksta.

Provjerava razumijevanje slušanoga teksta u razgovoru s drugim učenikom.

Izražava svoje misli i osjećaje o slušanome tekstu (crtežom, pismom, govorom, pokretom).

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Sluša tekst i uz pojašnjenje učitelja odgovara na pitanja o sadržaju slušanoga teksta. | Sluša tekst, razgovara o tekstu te uz ohrabrivanje (verbalnim i neverbalnim znakovima) usmenim odgovorima pokazuje razumijevanje sadržaja slušanoga teksta. | Sluša tekst, točno odgovara na pitanja o sadržaju teksta i objašnjava o čemu govori poslušani tekst uz povremenu manju pogrešku ili nesigurnost. | Sluša tekst, točno odgovara na pitanja o sadržaju teksta i izražava svoje mišljenje o slušanome tekstu. |

**OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.**

Čita kratke tekstove primjerene jezičnomu razvoju, dobi i interesima.

Odgovara na pitanja o pročitanome tekstu.

Postavlja pitanja o pročitanome tekstu.

Izdvaja nepoznate riječi.

Pretpostavlja značenje nepoznate riječi prema kontekstu te provjerava pretpostavljeno značenje u rječnicima ili u razgovoru s učiteljem.

Pronalazi podatke u čitanome tekstu prema uputi ili pitanjima.

Pronalazi podatke u grafičkim prikazima i tumači ih.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Čita tekstove tematski primjerene iskustvu, dobi i interesima te odgovara na pitanja o tekstu uz pomoć učitelja. | Čita kratke tekstove tematski primjerene iskustvu, dobi i interesima, odgovara na pitanja o tekstu. | Čita kratke tekstove tematski primjerene iskustvu, dobi i interesima: pronalazi podatke prema uputi i angažirano čita. | Čita tekstove tematski prikladne iskustvu, dobi i interesima: objašnjava sadržaj teksta, tumači poruku teksta i čita s ciljem učenja. |

**OŠ HJ A.2.4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**

Piše velika i mala slova školskim rukopisnim pismom.

Povezuje slova u cjelovitu riječ, riječ u rečenicu pišući školskim rukopisnim pismom.

Prepisuje riječi i rečenice rukopisnim slovima.

Samostalno piše riječi i rečenice naučenim rukopisnim slovima u pisanju rukopisnim slovima pazi na veličinu pojedinih elemenata slova, vrstu poteza i način spajanja.

Razlikuje pojam glas, slovo, slog, riječ.

Pisanju rastavlja riječi na slogove na kraju retka; prepoznaje i upotrebljava pravopisni znak spojnicu kod rastavljanja riječi na slogove na kraju retka.

Piše veliko početno slovo: imena životinja, blagdana i praznika, ulica, trgova i naseljenih mjesta u bližem okružju.

Piše oznake za mjerne jedinice (duljina, novac, vrijeme).

Piše ogledne i česte riječi u kojima su glasovi č, ć, dž, đ, ije/je/e/i.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Uz pomoć učitelja prepisuje i piše slova, riječi i jednostavne rečenice rukopisnim slovima, djelomično primjenjuje poučavana pravopisna pravila i djelomično je uspješan u ostvarivanju slovopisne čitkosti. | Prepisuje i piše slova, riječi i jednostavne rečenice rukopisnim slovima, uz pomoć učitelja prepoznaje pogreške u primjeni poučavanih pravopisnih pravila i djelomično je uspješan u ostvarivanju slovopisne čitkosti. | Uz pomoć učitelja oblikuje i piše jednostavne rečenice i kratke tekstove rukopisnim slovima, primjenjuje poučavana pravopisna pravila i uspješan je u ostvarivanju slovopisne čitkosti. | Oblikuje i piše jednostavne rečenice i kratke tekstove rukopisnim slovima, primjenjuje poučavana pravopisna pravila, prepoznaje pogrešku u primjeni pravila u vlastitom i tuđem tekstu, samostalno ispravlja pogreške i uspješan je u ostvarivanju slovopisne čitkosti. |

**OŠ HJ A.2.5. Učenik upotrebljava i objašnjava riječi, sintagme i rečenice u skladu s komunikacijskom situacijom.**

Usvaja nove riječi i razumije značenje naučenih riječi.

Objašnjava značenje određene riječi s obzirom na komunikacijsku situaciju.

Izabire odgovarajuće riječi i upotrebljava ih u oblikovanju sintagmi i rečenica.

Traži objašnjenje nepoznatih riječi u dječjem rječniku i koristi se njima kao dijelom aktivnoga rječnika.

Prepoznaje i razlikuje izjavnu, upitnu i uskličnu te jesnu i niječnu rečenicu u tekstu.

Stvara i piše izjavne (potvrdne i niječne), upitne, usklične rečenice.

Prepoznaje ogledne i česte imenice s konkretnim značenjem.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Uz pomoć učitelja točno upotrebljava riječi i određuje njihovo značenje s obzirom na komunikacijski kontekst. | Upotrebljava riječi, sintagme i rečenice u točnome značenju s obzirom na komunikacijsku situaciju te prepoznaje imenice na oglednim primjerima. | Točno upotrebljava riječi i objašnjava značenje riječi, sintagmi i rečenica s obzirom na komunikacijsku situaciju te razlikuje imenice. | Točno upotrebljava riječi i objašnjava značenje riječi, sintagmi i rečenica s obzirom na komunikacijsku situaciju; može zamijeniti sintagmu drugom sintagmom sličnoga ili suprotnoga značenja i u kontekstu zamijeniti imenicu drugom imenicom. |

**OŠ HJ A.2.6. Učenik uspoređuje mjesni govor i hrvatski standardni jezik.**

Uspoređuje riječi mjesnoga govora i hrvatskoga standardnog jezika.

Sluša i govori tekstove na mjesnome govoru prikladne učeničkomu iskustvu, jezičnomu razvoju i interesima.

Čita i piše kratke i jednostavne tekstove na mjesnome govoru u skladu sa svojim interesima, potrebama i iskustvom.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Prepoznaje govorne i pisane tekstove na mjesnome govoru prikladne učeničkomu iskustvu, jezičnomu razvoju i interesima. | Uz pomoć učitelja prepoznaje razliku između govornih i pisanih tekstova na mjesnome govoru i hrvatskome standardnom jeziku u različitim jezičnim kontekstima. | Prepoznaje razliku između govornih i pisanih tekstova na mjesnome govoru i standardnome hrvatskom jeziku u različitim jezičnim kontekstima. | Opisuje razliku između mjesnoga govora i standardnoga hrvatskog jezika u različitim jezičnim kontekstima. |

**Nastavno područje: Književnost i stvaralaštvo**

**OŠ HJ B.2.1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**

Govori o čemu razmišlja i kako se osjeća nakon čitanja/slušanja književnoga teksta.

Izražava opisane situacije i doživljeno u književnome tekstu riječima, crtežom i pokretom.

Izražava vlastito mišljenje o događajima u priči i postupcima likova.

Uspoređuje postupke likova iz književnoga teksta s vlastitim postupcima i postupcima osoba koje ga okružuju.

Povezuje postupke likova iz književnoga teksta s vlastitim postupcima i postupcima osoba koje ga okružuju.

Pripovijeda o događajima iz svakodnevnoga života koji su u vezi s onima u književnome tekstu.

Objašnjava razloge zbog kojih mu se neki književni tekst sviđa ili ne sviđa.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Uz poticaj izražava misli i osjećaje nakon slušanja/čitanja književnoga teksta i prepoznaje situacije iz književnoga teksta u svakodnevnome životu. | Uz pomoć učitelja izražava misli i osjećaje nakon slušanja/čitanja književnoga teksta i opisuje situacije iz književnoga teksta slične onima u svakodnevnome životu. | Zapaža likove, mjesta, situacije, probleme i rješenje problema u tekstu; izražava misli i osjećaje nakon slušanja/čitanja književnoga teksta i povezuje situacije iz književnoga teksta s onima u svakodnevnome životu. | Zapaža likove, mjesta, situacije, probleme i rješenje problema u tekstu; izražava misli i osjećaje nakon slušanja/čitanja književnoga teksta objašnjavajući sličnosti i razlike između situacija u književnome tekstu i situacija u svakodnevnome životu te pripovijeda o sličnostima i razlikama, uzroku i posljedici događaja u književnome tekstu. |

**OŠ HJ B.2.2. Učenik sluša/čita književni tekst i razlikuje književne tekstove prema obliku i sadržaju.**

Razlikuje priču, pjesmu, bajku, slikovnicu, zagonetku i igrokaz po obliku i sadržaju.

Razlikuje dijelove pjesme: stih, strofa.

Prepoznaje glavne i sporedne likove.

Prepoznaje početak, središnji dio i završetak priče.

Uočava obilježja igrokaza za djecu: lica, dijalog.

Smješta likove u vrijeme radnje i prostor.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Sluša/čita književni tekst, uz pomoć učitelja odgovara na pitanja o sadržaju teksta i prepoznaje književne tekstove po obliku. | Sluša/čita književni tekst, samostalno odgovara na pitanja o sadržaju teksta i prepoznaje književne tekstove po obliku, sadržaju i strukturi. | Sluša/čita književni tekst, prepričava sadržaj književnoga teksta prema smjernicama i prepoznaje književne tekstove po obliku, sadržaju i strukturi. | Sluša/čita književni tekst i razlikuje tekstove po obliku, sadržaju i strukturi te prati tijek skupnoga razgovora o tekstu. |

**OŠ HJ B.2.3 Učenik samostalno izabire književne tekstove za slušanje/čitanje prema vlastitome interesu.**

Upoznaje se s različitim vrstama slikovnica, zbirki priča, pjesama za djecu.

Upoznaje se s prostorom narodne knjižnice u blizini mjesta stanovanja (ili bibliobusom).

Upoznaje se s radom dječjega odjela narodne knjižnice u blizini mjesta stanovanja.

Posjećuje školsku ili narodnu knjižnicu jednom tjedno i posuđuje slikovnice i knjige za djecu za svakodnevno čitanje.

Svakodnevno izabire jedan književni tekst, primjeren jezičnom razvoju, za čitanje koji mu nudi učitelj ili samostalno izabire književne tekstove iz dječjih knjiga i časopisa.

Preporučuje pročitane slikovnice i knjige za djecu drugim učenicima.

Objašnjava vlastiti izbor slikovnica i knjiga za djecu.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Ostvarivanje ishoda vrednuje se formativno. Učitelj cijeni učenikovu samostalnost i poštuje njegove mogućnosti. Učenik prikuplja vlastite uratke u radnu mapu i predstavlja ih razrednomu odjelu, a učitelj ga može nagraditi ocjenom za izniman trud. | | | |

**OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**

Koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.

Istražuje, eksperimentira i slobodno radi na temi koja mu je bliska.

Stvara različite individualne uratke: prikuplja riječi iz mjesnoga govora te sastavlja mali zavičajni rječnik, preoblikuje pročitani književni tekst: stvara novi svršetak, mijenja postupke likova, uvodi nove likove, sudjeluje u priči.

Razvija vlastiti potencijal za stvaralaštvo.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Ostvarivanje ishoda vrednuje se formativno. Učitelj cijeni učenikovu samostalnost i poštuje njegove mogućnosti. Učenik prikuplja vlastite uratke u radnu mapu i predstavlja ih razrednomu odjelu, a učitelj ga može nagraditi ocjenom za izniman trud. | | | |

**Nastavno područje: Kultura i mediji**

**OŠ HJ C.2.1.** **Učenik sluša/čita medijski tekst oblikovan u skladu s početnim opismenjavanjem i izdvaja važne podatke.**

Prepoznaje važne podatke u kratkom tekstu.

Izdvaja iz teksta jedan ili više podataka prema zadanim uputama.

Prepričava sadržaj teksta.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Uz pomoć učitelja pronalazi podatke u elektroničkome tekstu oblikovanome u skladu s početnim opismenjavanjem. | Prema smjernicama pronalazi podatke u elektroničkome tekstu oblikovanome u skladu s početnim opismenjavanjem. | Pronalazi podatke u elektroničkome tekstu oblikovanome u skladu s početnim opismenjavanjem; služi se navigacijskim alatima uz uputu učitelja. | Pronalazi podatke u elektroničkome tekstu oblikovanome u skladu s početnim opismenjavanjem i drugima usmeno iskazuje tražene podatke; služi se navigacijskim alatima |

**OŠ HJ C.2.2. Učenik razlikuje medijske sadržaje primjerene dobi i interesu.**

Izdvaja primjerene medijske sadržaje i razgovara o njima izražavajući vlastito mišljenje.

Gleda i sluša animirane filmove, dokumentarne i igrane filmove za djecu - prati (gleda, sluša, doživljava) televizijske i radijske emisije za djecu obrazovnoga i dječjeg programa.

Samostalno čita kraće tekstove u književnim i zabavno-poučnim časopisima za djecu.

Prepoznaje obrazovne i interaktivne digitalne medije primjerene dobi i služi se njima.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Prepoznaje različite medijske sadržaje primjerene dobi i interesu. | Razlikuje medijske sadržaje primjerene dobi i interesu s kojima se susreće u svakodnevnome životu. | Razlikuje medijske sadržaje primjerene dobi i interesu te izdvaja omiljene medijske sadržaje. | Razlikuje medijske sadržaje primjerene dobi i interesu i izražava svoje mišljenje o njima. |

**OŠ HJ C.2.3. Učenik posjećuje kulturne događaje primjerene dobi i iskazuje svoje mišljenje.**

Posjećuje kulturne događaje.

razgovara s ostalim učenicima nakon kulturnoga događaja.

Izdvaja što mu se sviđa ili ne sviđa u vezi s kulturnim događajem.

Iskazuje svoj doživljaj nakon kulturnog događaja crtežom, slikom, govorom ili kraćim pisanim rečenicama.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Ishodom se potiče osobni razvoj te aktivno uključivanje učenika u kulturni i društveni život zajednice. | | | |

**LIKOVNA KULTURA**

**OŠ LK A.2.1. Učenik likovnim i vizualnim izražavanjem interpretira različite sadržaje.**

Učenik odgovara likovnim i vizualnim izražavanjem na razne vrste poticaja.

Učenik, u stvaralačkom procesu i izražavanju koristi:

– likovni jezik (obvezni pojmovi likovnog jezika i oni za koje učitelj smatra da mu mogu pomoći pri realizaciji ideje u određenom zadatku)

– iskustvo usmjerenog opažanja

– izražavanje pokretom, zvukom, glumom koje povezuje s likovnim izražavanjem kroz kreativnu igru

– doživljaj temeljen na osjećajima, iskustvu, mislima i informacijama.

( Tok i karakter crta; Osnovne i izvedene boje; Tonovi boja; Kontrast svijetlih i tamnih boja, toplih i hladnih boja; Kontrast oblika i veličina ploha i tijela;

Ritam mrlja, ploha, boja i tijela; Odnosi veličina likova i masa: veće, manje, jednako )

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Uz pomoć učitelja i drugih učenika, učenik se likovno i vizualno izražava na neke vrste poticaja. Uz stalna usmjeravanja učenik likovnim i vizualnim izražavanjem interpretira različite doživljaje i sadržaje koristeći likovni jezik. | Učenik se uspješno likovno i vizualno izražava na neke vrste poticaja. Likovnim i vizualnim izražavanjem interpretira različite doživljaje i sadržaje koristeći likovni jezik i slobodne asocijacije. | Učenik se uspješno likovno i vizualno izražava na razne vrste poticaja. Likovnim i vizualnim izražavanjem interpretira različite doživljaje, ideje i sadržaje koristeći likovni jezik i slobodne asocijacije povremeno u odmaku od uobičajenih rješenja. | Učenik se uspješno likovno i vizualno izražava na sve vrste poticaja, ističući svoju kreativnost i slobodu u likovnom izražavanju. Likovnim i vizualnim izražavanjem interpretira različite doživljaje, ideje i sadržaje originalno koristeći likovni jezik i slobodne asocijacije. |

**OŠ LK A.2.2. Učenik demonstrira poznavanje osobitosti različitih likovnih materijala i postupaka pri likovnom izražavanju.**

- Učenik primjećuje osobitosti likovnih materijala i postupaka te ih primjenjuje pri likovnom izražavanju.

- Razina usvojenosti odnosi se na konkretnu demonstraciju na nastavi te se može i ne mora sumativno vrednovati.

( Učenik koristi neke od predloženih likovnih materijala i tehnika te digitalne tehnologije:

Crtački: olovka, ugljen, kreda, flomaster, tuš, pero, kist, lavirani tuš.

Slikarski: akvarel, gvaš, tempere, pastel, flomasteri, kolaž papir, kolaž iz časopisa.

Prostorno-plastički: glina, glinamol, papir-plastika, ambalaža i drugi materijali, aluminijska folija.

Grafički: monotipija.

Digitalna tehnologija: digitalni fotoaparat, pametni telefon. )

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Učenik uz pomoć učitelja upotrebljava likovne materijale i postupke u svrhu izrade svog likovnog rada. | Uz poticaj i dodatna pojašnjenja učenik upotrebljava likovne materijale i postupke u svrhu izrade svog likovnog rada. | Većinom samostalno, ali s dodatnim uputama učenik upotrebljava likovne materijale i postupke u svrhu izrade svog likovnog rada uz povremeno istraživanje postupaka i mogućnosti tehnika. | Učenik samostalno upotrebljava likovne materijale i postupke u svrhu izrade svog likovnog rada  istražujući postupke i  mogućnosti tehnika. |

**OŠ LK B.2.1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**

Učenik povezuje djelo s vlastitim iskustvom i opisuje osobni doživljaj djela.

Učenik opisuje

– materijale i postupke

– likovne elemente i kompozicijska načela

– tematski sadržaj djela (motiv, teme, asocijacije).

( Učenik upoznaje i istražuje djela iz različitih područja likovnih i vizualnih umjetnosti: crtež, slikarstvo, skulptura, grafika, vizualne komunikacije i dizajn, arhitektura i urbanizam, fotografija, film (igrani i animirani), strip, ilustracija, scenografija, kostimografija, lutkarstvo )

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Uz pomoć učitelja učenik prepoznaje osnovne tematske i likovne ili vizualne sadržaje likovni jezik, materijali, primjeri iz okoline) stvarajući poveznice s osobnim iskustvom. | Uz povremenu pomoć učitelja učenik opisuje veći broj detalja i karakteristika tematskih i likovno/vizualnih likovni jezik, materijali, primjeri iz okoline) sadržaja stvarajući poveznice s  osobnim iskustvom. | Uz posredovanje učitelja, učenik opisuje tematske sadržaje povezujući ih s karakteristikama likovnih ili vizualnih sadržaja (likovni jezik, materijali, primjeri iz okoline) te s osobnim doživljajem. | Učenik samostalno opisuje tematske sadržaje povezujući ih s karakteristikama likovnih ili vizualnih sadržaja likovni jezik, materijali, primjeri iz okoline) te s osobnim doživljajem. |

**OŠ LK B.2.2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**

- Učenik opisuje i uspoređuje likovne ili vizualne radove prema kriterijima: likovnog jezika, likovnih materijala, tehnika i/ili vizualnih medija, prikaza teme ili motiva te originalnosti i uloženog truda.

- Učenik prepoznaje poticaj i način na koji je to izraženo u likovnom ili vizualnom radu.

- Učenik prepoznaje osobno zadovoljstvo u stvaralačkom procesu.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Uz pomoć učitelja, učenik opisuje vlastiti doživljaj stvaranja (uključujući i osobno zadovoljstvo), opisuje i uspoređuje svoj likovni ili vizualni rad i radove drugih učenika prepoznajući upotrebu likovnih pojmova, likovnih materijala i prikaza motiva. | Uz pomoć učitelja, učenik opisuje vlastiti doživljaj stvaranja (uključujući i osobno zadovoljstvo),  opisuje i uspoređuje svoj likovni ili vizualni rad i radove drugih učenika prepoznajući upotrebu likovnih pojmova, likovnih materijala, prikaza motiva i izražene ideje. | Uz podršku učitelja i sudjelovanje drugih učenika, učenik opisuje vlastiti doživljaj stvaranja (uključujući i osobno zadovoljstvo), opisuje i uspoređuje svoj likovni ili vizualni rad i radove drugih učenika prepoznajući i uspoređujući upotrebu likovnih pojmova, likovnih materijala, prikaza motiva i izražene ideje. | Učenik samostalno opisuje vlastiti doživljaj stvaranja (uključujući i osobno zadovoljstvo), opisuje i uspoređuje svoj likovni/vizualni rad i radove drugih učenika prepoznajući i uspoređujući upotrebe likovnih pojmova, likovnih materijala, prikaza motiva i izražene ideje. |

**OŠ LK C.2.1. Učenik prepoznaje i u likovnom ili vizualnom radu interpretira povezanost oblikovanja vizualne okoline s aktivnostima i namjenama koje se u njoj odvijaju.**

Likovnim i vizualnim izražavanjem učenik:

– prepoznaje različite namjene urbanog prostora

– kroz crtež ili maketu interpretira doživljaj njemu bliske urbanističke cjeline (ulica, naselje, gradska četvrt...)

– razlikuje i interpretira karakteristike različitih pisama

– uspoređuje odnose slike i teksta u njemu bliskim medijima

– koristi različite odnose slike i teksta u izražavanju vlastitih ideja.

Ishod se ostvaruje zajedno s ishodom OŠ LK A.2.1. te se na taj način i vrednuje.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Učenik uz posredovanje učitelja opisuje, uspoređuje, povezuje i u likovnom/vizualnom radu interpretira neke značajke urbanističkog prostora i pisma; uz posredovanje učitelja predlaže idejno oblikovanje određenog javnog prostora i u likovnom radu kombinira sliku i tekst koristeći zadane elemente. | Učenik uz posredovanje učitelja opisuje, uspoređuje, povezuje i u likovnom/vizualnom radu interpretira neke značajke urbanističkog prostora i pisma; uz posredovanje učitelja predlaže idejno oblikovanje određenog javnog prostora i u likovnom radu kombinira sliku i tekst. | Uz povremenu podršku učitelja učenik samostalno opisuje, uspoređuje, povezuje i u likovnom/vizualnom radu interpretira neke značajke urbanističkog prostora i pisma; uz povremeni poticaj predlaže idejno oblikovanje određenog javnog prostora i u likovnom radu kombinira sliku i tekst. | Učenik samostalno opisuje, uspoređuje, povezuje i u likovnom/vizualnom radu interpretira neke značajke urbanističkog prostora i pisma na koristeći likovni jezik te predlaže neuobičajeno idejno oblikovanje određenog javnog prostora u likovnom radu na originalan način kombinira različite odnose slike i teksta. |

**OŠ LK C.2.2. Učenik povezuje umjetničko djelo s iskustvima iz svakodnevnog života te društvenim kontekstom**

- Učenik povezuje vizualni ili likovni i tematski sadržaj određenog umjetničkog djela s iskustvom iz svakodnevnog života.

- Učenik prepoznaje i imenuje različite sadržaje iz svoje okoline kao produkt likovnog/vizualnog izražavanja.

|  |
| --- |
| Učenik povezuje vizualni i likovni te tematski sadržaj umjetničkog djela s iskustvom iz svakodnevnog života; razlikuje područja umjetničkog izražavanja, vrsta zanimanja, kulturno-umjetničkih događanja, institucija i spomenika koje poznaje iz vlastitog iskustva. |
| Ostvarivanje ishoda se prati i ne podliježe vrednovanju. Ishod se može realizirati kroz usmeno opisivanje na početku, tijekom i na kraju stvaralačkog procesa te tijekom izvanučioničke nastave. Ovaj ishod može se realizirati i kroz izvanškolske aktivnosti u suradnji s umjetničkim udrugama i institucijama. |

**GLAZBENA KULTURA**

**DOMENA A: SLUŠANJE I UPOZNAVANJE GLAZBE**

**OŠ GK A.2.1. Učenik poznaje određeni broj skladbi**

Učenik poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, jazz, filmska glazba).

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Poznaje manji dio obrađenih dijelova skladbi različitih vrsta glazbe, ali ih nije u mogućnosti razvrstati po navedenim stilovima. | Poznaje dio obrađenih dijelova skladbi različitih vrsta glazbe ,ali ih nije u mogućnosti samostalno razvrstati po navedenim stilovima. | Poznaje većinu obrađenih cjelovitih skladbi ili dijelova različitih vrsta glazbe (klasična, tradicijska, popularna, jazz i filmska glazba) i uz poticaj ih razvrstava po navedenim stilovima. | Poznaje sve obrađene cjelovite skladbe različitih vrsta glazbe (klasična, tradicijska, popularna, jazz i filmska glazba) te ih je u mogućnosti samostalno razvrstati po navedenim stilovima. |

**OŠ GK A.2.2. Učenik temeljem slušanja, razlikuje pojedine glazbeno-izražajne sastavnice.**

Temeljem slušanja razlikuje pojedine glazbeno-izražajne sastavnice:

– metar/dobe

– tempo

– visina tona

– dinamika

– boja/izvođači.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Razlikuje glazbeno- izražajne sastavnice (jednu od druge). | Temeljem slušanja uspoređuje glazbeno-izražajne sastavnice u različitim skladbama isključivo uz pomoć učitelja te uspoređujući sa prethodno slušanim skladbama i sastavnicama u njima. | Temeljem slušanja opisuje glazbeno-izražajne sastavnice u različitim skladbama. | Temeljem slušanja samostalno uspoređuje glazbeno-izražajne sastavnice u različitim skladbama i unutar iste skladbe imenujući i razlikujući jednu od druge. |

**DOMENA B: IZRAŽAVANJE GLAZBOM I UZ GLAZBU**

**OŠ GK B.2.1. Učenik sudjeluje u zajedničkoj izvedbi glazbe.**

Učenik sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Isključivo uz poticaj sudjeluje u zajedničkoj izvedbi glazbe, teško usklađuje vlastitu izvedbu s izvedbama drugih učenika. Nevoljko i nerealno vrednuje vlastitu izvedbu, izvedbe drugih i zajedničku izvedbu. | Djelomično sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu. | Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu. | Rado i aktivno sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika. Realno vrednuje vlastitu izvedbu, izvedbe drugih i zajedničku izvedbu te daje sugestije za poboljšanje iste. |

**OŠ GK B.2.2. Učenik pjeva/izvodi pjesme i brojalice .**

Učenik pjeva/izvodi pjesme i brojalice primjerene dobi učenika i pritom uvažava glazbeno-izražajne sastavnice (metar/dobe, tempo, visina tona, dinamika) .

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Nevoljko pjeva/izvodi pjesme i brojalice uz pomoć učitelja i pritom ne uvažavajući glazbeno-izražajne sastavnice (metar/dobe, tempo, visina tona, dinamika). | Pjeva/izvodi pjesme i brojalice i pritom djelomično uvažava glazbeno-izražajne sastavnice (metar/dobe, tempo, visina tona, dinamika). | Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika). | Samostalno i rado pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika). |

**OŠ GK B.2.3. Učenik izvodi glazbene igre uz pjevanje, slušanje glazbe i pokret uz glazbu**

Učenik izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Uz poticaj i intervencije učitelja izvodi glazbene igre s pjevanjem, s tonovima/melodijama/ritmovima, uz slušanje glazbe i prati pokretom pjesme i skladbe. Potrebno učestalo skretanje pozornosti na uvažavanje glazbeno-izražajnih sastavnica. | Samostalno izvodi glazbene igre s pjevanjem, s tonovima/melodijama/ritmovima, uz slušanje glazbe i prati pokretom pjesme i skladbe uz djelomično skretanje pozornosti na glazbeno-izražajne sastavnice. | Uglavnom samostalno izvodi glazbene igre s pjevanjem, s tonovima/melodijama/ritmovima, uz slušanje glazbe i prati pokretom pjesme i skladbe uz povremeno skretanje pozornosti na glazbeno-izražajne sastavnice. | Samostalno i rado izvodi glazbene igre s pjevanjem, s tonovima/melodijama/ritmovima, uz slušanje glazbe i prati pokretom pjesme i skladbe uvažavajući glazbeno-izražajne sastavnice. |

**OŠ GK B.2.4. Učenik stvara/improvizira melodijske i ritamske cjeline te svira uz pjesme/brojalice koje izvodi.**

Učenik stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama.

Učenik svira na udaraljkama ili tjeloglazbom uz pjesme/brojalice koje pjeva/izvodi.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Tek uz poticaj stvara melodijske i ritamske cjeline pjevanjem, pokretom, pljeskanjem, lupkanjem, koračanjem i/ili udaraljkama.  Udaraljke iz dječjeg instrumentarija koristi ne nepravilan i često nenamjenski način te uz čestu intervenciju i korekciju učitelja. | U skupini stvara jednostavne melodijske i ritamske cjeline pjevanjem, pokretom, pljeskanjem, lupkanjem, koračanjem i/ili udaraljkama.  Svira na udaraljkama ili tjeloglazbom uz pjesme/brojalice koje pjeva/izvodi uz manja odstupanja u tekstu i/ili ritmu. Ritam i tekst pjesama i brojalica reproducira uglavnom točno. | Uglavnom samostalno stvara kreativne i složene melodijske i ritamske cjeline pjevanjem, pokretom, pljeskanjem, lupkanjem, koračanjem i/ili udaraljkama.  Uglavnom samostalno svira na udaraljkama ili tjeloglazbom uz pjesme ili brojalice koje pjeva/izvodi. Ritam i tekst pjesama i brojalica reproducira točno. Udaraljke iz dječjeg instrumentarija koristi ispravno | Samostalno stvara kreativne i složene melodijske i ritamske cjeline pjevanjem, pokretom, pljeskanjem, lupkanjem, koračanjem i/ili udaraljkama.  Samostalno svira na udaraljkama ili tjeloglazbom uz pjesme ili brojalice koje pjeva/izvodi. Ritam i tekst pjesama i brojalica reproducira točno. Udaraljke iz dječjeg instrumentarija koristi ispravno. |

**DOMENA C : GLAZBA U KONTEKSTU**

**OŠ GK C.2.1. Učenik na osnovu slušanja glazbe i aktivnog muziciranja prepoznaje različite uloge glazbe.**

Učenik na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.)

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Glazbene primjere sluša uz česta skretanja pozornosti na sadržaje slušanja. Teško i uz poticaje prepoznaje različite uloge glazbe. | Sluša glazbene primjere uz manje intervencije učitelja. Dio slušanih glazbenih primjera pravilno kategorizira po ulozi (svečana glazba, glazba za ples i sl.). | Pozorno sluša glazbene primjere. Dio slušanih glazbenih primjera pravilno kategorizira po ulozi (svečana glazba, glazba za ples i sl.). | Slušanjem glazbenih primjera samostalno prepoznaje različite uloge glazbe. Samoinicijativno i samostalno daje primjere i ostalih skladbi u istoj vrsti glazbe. |

**MATEMATIKA**

**MAT OŠ A.2.1. Broji, čita i zapisuje brojkom i brojevnom riječi te uspoređuje prirodne brojeve do 100.**

Prikazuje brojeve na različite načine.

Uočava odnose među dekadskim jedinicama (jedinice, desetice, stotice).

Objašnjava odnos broja i vrijednosti pojedine znamenke.

Razlikuje glavne i redne brojeve do 100.

Služi se prirodnim brojevima do 100 u opisivanju i prikazivanju količine i redoslijeda.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Konkretima i crtežima modelira dvoznamenkasti broj kao skupine desetica i jedinica te broji, uspoređuje, čita i zapisuje glavne i redne brojeve do 100. | Prema smjernicama učitelja prikazuje dvoznamenkaste brojeve u tablici mjesnih vrijednosti ili na brojevnoj crti te prikazuje odnose dekadskih jedinica, uspoređuje i upotrebljava brojeve u opisivanju količine. | Uz manju pomoć učitelja dređuje broj neposredno ispred i neposredno iza zadanoga broja  te brojeve između zadanih brojeva, dvoznamenkastibroj zapisuje u obliku aD i bJ i u obliku a 10 + b · 1. | Vješto uspoređuje i primjenjuje različite načine prikaza i zapisa dvoznamenkastoga broja, sigurno se koristi dvoznamenkastim brojevima u matematici i u svakodnevnim situacijama. |

**MAT OŠ A.2.2.**

Koristi se rimskim brojkama do 12.

Nabraja osnovne i pomoćne rimske znamenke.

Objašnjava pravila pisanja rimskih brojki.

Rimskim znamenkama zapisuje i čita brojeve do 12

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Prepoznaje brojeve zapisane rimskim znamenkama te ih čita i zapisuje uz manje pogreške | Prema smjernicama učitelja čita i zapisuje brojeve do 12 rimskim znamenkama. | Uz manju pomoć učitelja prelazi iz zapisa arapskim znamenkama u zapis rimskim znamenkama i obrnuto | Upotrebljava i objašnjava pravila pri zapisivanju brojki rimskim znamenkama. |

**MAT OŠ A.2.3.**

Zbraja i oduzima u skupu prirodnih brojeva do 100.

Mentalno zbraja i oduzima u skupu brojeva do 100.

Primjenjuje svojstvo komutativnosti te vezu među računskim operacijama.

Procjenjuje rezultat zbrajanja i oduzimanja.

Zbraja i oduzima više brojeva. Rješava tekstualne zadatke.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **IZNIMAN** |
| Zbraja i oduzima u skupu brojeva do 100 pomoću konkreta i slikovnih prikaza. | Zbraja i oduzima u skupu brojeva do 100 detaljno zapisujući postupak te uz manju nesigurnost pri prijelazu desetice. | Uz manju pomoć učitelja  zbraja i oduzima u skupu brojeva do 100 rabeći kraći zapis. | Procjenjuje rezultat i zbraja i oduzima u skupu brojeva do 100. |

**MAT OŠ A.2.4.**

Množi i dijeli u okviru tablice množenja.

Množi uzastopnim zbrajanjem istih brojeva.

Dijeli uzastopnim oduzimanjem istih brojeva.

Množi i dijeli u okviru tablice množenja.

Određuje višekratnike zadanoga broja.

Određuje polovinu, trećinu, četvrtinu itd. zadanoga broja.

Određuje parne i neparne brojeve. Primjenjuje svojstvo komutativnosti množenja.

Primjenjuje vezu množenja i dijeljenja.

Izvodi četiri jednakosti. Imenuje članove računskih operacija. Poznaje ulogu brojeva 1 i 0 u množenju i dijeljenju.

Množi i dijeli brojem 10.

U zadatcima s nepoznatim članom određuje nepoznati broj primjenjujući vezu množenja i dijeljenja.

Rješava tekstualne zadatke

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Uz pravilan matematički zapis množi uzastopnim zbrajanjem i dijeli uzastopnim oduzimanjem istoga broja ili nabrajajući višekratnike. | Prema smjernicama učitelja množi i dijeli u okviru tablice množenja s manjom nesigurnošću, primjenjuje svojstvo komutativnosti i vezu množenja i dijeljenja te izvodi četiri jednakosti. | Uz manju pomoć učitelja množi i dijeli svim brojevima u okviru tablice množenja te provjerava rezultat vezom množenja i dijeljenja, imenuje članove računskih operacija. | Automatizirano množi i dijeli u okviru tablice množenja te objašanja pravila o zamjeni mjesta fakora i vezi množenja i dijeljenja, uočava mogućnost dijeljenja s ostatkom. |

**MAT OŠ A.2.5.**

Primjenjuje pravila u računanju brojevnih izraza sa zagradama.

Rješava zadatke sa zagradama.

Primjenjuje pravila u rješavanju tekstualnih zadataka.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Navodi pravilo o redoslijedu rješavanju zadatka sa zagradama i uz pomoć rješava brojevne zadatke s dvije računske operacije. | Prema smjernicama učitelja računa sa zagradama s više od dviju računskih operacija. | Uz manju pomoć učitelja tekstualni zadatak s dvije računske operacije zapisuje brojevnim izrazom sa zagradama te ga rješava primjenjujući pravila. | Tekstualni zadatak zapisuje brojevnim izrazom sa zagradama koji brzo i točno rješava. |

**MAT OŠ A.2.6.**

Primjenjuje četiri računske operacije te odnose među brojevima.

Primjenjuje usvojene matematičke spoznaje o brojevima, računskim operacijama i njihovim svojstvima u rješavanju različitih tipova zadataka u svakodnevnim situacijama.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Razmjenjuje matematičke ideje i objašnjenja te suradnički rješava različite tipove jednostavnih zadataka. | Prema smjernicama učitelja postavlja i analizira jednostavniji problem, planira njegovo rješavanje odabirom odgovarajućih matematičkih pojmova i postupaka, rješava ga i provjerava rezultat. | Uz manju pomoć učitelja primjenjuje usvojene matematičke ideje, pojmove, prikaze i postupke u rješavanju problemske situacije iz neposredne okoline. | Obrazlaže odabir matematičkih postupaka i utvrđuje smislenost dobivenoga rezultata u rješavanju problemskih situacija. |

**MAT OŠ B.2.1.**

Prepoznaje uzorak i kreira niz objašnjavajući pravilnost nizanja.

Uočava pravilnosti nizanja brojeva, objekata, aktivnosti i pojava. Određuje višekratnike kao brojevni niz.

Kreira nizove.

Objašnjava kriterije nizanja.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Prepoznaje uzorak i nastavlja jednostavne nizove brojeva, objekata, aktivnosti i pojava. | Prema smjernicama učitelja, Jednostavnim riječima opisuje kriterije nizanja i nastavlja niz. | Uz manju pomoć učitelja prema zadanom kriteriju osmišljava niz i opisuje kriterije nizanja. | Samostalno kreira niz i objašnjava kriterij nizanja. |

**MAT OŠ B.2.2.**

Određuje vrijednost nepoznatoga člana jednakosti.

Određuje vrijednost nepoznatoga člana u jednakosti i dobiveno rješenje provjerava.

Primjenjuje svojstva računskih operacija.

Primjenjuje veze među računskim operacijama.

Prošireni sadržaji: Rabi slovo kao oznaku za broj.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Određuje vrijednost nepoznatoga člana koristeći se po potrebi konkretima. | Prema smjernicama učitelja određuje vrijednost nepoznatoga člana u računskome izrazu uz manju nesigurnost. | Uz manju pomoć učitelja određuje vrijednost nepoznatoga člana i dobiveno rješenje provjerava. | Određuje vrijednost nepoznatoga člana uz obrazloženje postupka. |

**MAT OŠ C.2.1.**

Opisuje i crta dužine.

Spaja točke crtama.

Opisuje dužinu kao najkraću spojnicu dviju točaka.

Određuje krajnje točke dužine.

Crta dužinu i primjenjuje oznaku za dužinu.

Određuje pripadnost točaka dužini.

Određuje bridove geometrijskih tijela i stranice geometrijskih likova kao dužine.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Prepoznaje, imenuje i crta dužinu. | Prema smjernicama učitelja opisuje dužinu i određuje krajnje točke dužine kao pripadne točke dužini. | Uz manju pomoć učitelja opisuje (ne)pripadnost točke dužini i crta točke koje (ne) pripadaju dužini. | Određuje dužine na geometrijskim i složenijim oblicima. |

**MAT OŠ C.2.2.**

Povezuje poznate geometrijske objekte.

Opisuje plohe (strane) kocke, kvadra i piramide kao likove, bridove kao dužine, a vrhove kao točke.

Opisuje stranice i vrhove trokuta, pravokutnika i kvadrata kao dužine, odnosno točke.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Prepoznaje i imenuje tijela, likove, dužine i točke. | Prema smjernicama učitelja povezuje odnose među geometrijskim tijelima i likovima te dužinama i točkama. | Uz manju pomoć učitelja povezuje tijela, strane, likove, bridove, stranice, dužine, vrhove i točke. | Povezuje naučeno i primjenjuje geometriju u svakodnevnim situacijama. |

**MAT OŠ D.2.1.**

Služi se jedinicama za novac.

Prepoznaje hrvatske novčanice i kovanice.

Poznaje odnos veće i manje novčane jedinice.

Služi se jedinicama za novac i znakovima njegovih jediničnih vrijednosti.

Računa s jedinicama za novac (u skupu brojeva do 100).

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Prepoznaje hrvatske kovanice i novčanice, razlikuje njihove vrijednosti i zapisuje ih pripadajućim znakovima. | Prema smjernicama učitelja uspoređuje određene iznose novca prikazujući ih različitim jedinicama i modelima novca. | Uz manju pomoć učitelja računa s vrijednostima novca u primjerima neposredne životne stvarnosti. | Služi se novcem u različitim problemskim situacijama te objašnjava razumno upravljanje novcem. |

**MAT OŠ D.2.2.**

Procjenjuje, mjeri i crta dužine zadane duljine.

Mjeri nestandardnim mjernim jedinicama (na primjer korakom, laktom, pedljem, palcem).

Poznaje jedinične dužine za mjerenje dužine i njihov međusobni odnos (metar i centimetar).

Imenuje i crta dužinu zadane duljine.

Mjeri dužinu pripadajućim mjernim instrumentom i zadanom mjernom jediničnom dužinom.

Zapisuje duljinu dužine mjernim brojem i znakom mjerne jedinice. Duljinu dužine zapisuje matematičkim simbolima.

Procjenjuje duljinu dužine i najkraće udaljenosti objekata u metrima.

Računa s jedinicama za mjerenje dužine (u skupu brojeva do 100).

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Imenuje metar i centimetar kao mjerne jedinice za mjerenje dužine i pokazuje rukama njihov odnos. | Prema smjernicama učitelja procjenjuje duljinu dužine te mjeri dužine i crta dužine zadane duljine. | Uz manju pomoć učitelja procjenjuje duljinu dužine i mjerenjem provjerava svoju procjenu. | Primjenjuje pravilan matematički zapis za duljinu dužine i iskazuje odnos jediničnih dužina. |

**MAT OŠ D.2.3.**

Procjenjuje i mjeri vremenski interval.

Prati prolaznost vremena na satu ili štoperici.

Navodi standardne mjerne jedinice za vrijeme (sekunda, minuta, sat, dan, tjedan, mjesec, godina), procjenjuje i mjeri prolaznost vremena odgovarajućim mjernim instrumentom i zapisuje duljinu vremenskoga intervala.

Navodi odnose mjernih jedinica za vrijeme.

Računa s jedinicama za vrijeme u skupu brojeva do 100.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Uočava prolaznost vremena i prati ju na satu i kalendaru te imenuje standardne mjerne jedinice za vrijeme. | Prema smjernicama učitelja procjenjuje duljinu vremenskoga intervala te mjeri vremenski interval potreban za obavljanje neke aktivnosti te se služi satom i kalendarom. | Uz manju pomoć učitelja uspješno procjenjuje vremenski interval potreban za obavljanje neke aktivnosti te iskazuje odnose mjernih jedinica za vrijeme. | Procjenjuje vremenski interval i računa s mjernim jedinicama u jednostavnim zadatcima u skupu brojeva do 100. |

**MAT OŠ E.2.1.**

Koristi se podatcima iz neposredne okoline.

Promatra pojave i bilježi podatke o njima.

Razvrstava prikupljene podatke i prikazuje ih jednostavnim tablicama ili piktogramima.

Tumači podatke iz jednostavnih tablica i piktograma.

Provodi jednostavna istraživanja te analizira i prikazuje podatke.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Prikuplja podatke o nekoj jednostavnoj pojavi i prikazuje ih neformalnim načinom. | Prikupljene podatke prikazuje jednostavnim tablicama i piktogramima. | Čita podatke iz tablica i dijagrama i povezuje ih s neposrednom okolinom. | Tumači podatke dobivene jednostavnim istraživanjima te ih prikazuje tablicama i piktogramima. |

**MAT OŠ E.2.2.**

Određuje je li neki događaj moguć ili nemoguć.

U različitim situacijama predviđa moguće i nemoguće događaje.

Objašnjava zašto je neki događaj (ne)moguć.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| U jednostavnim i poznatim situacijama razlikuje je li neki događaj moguć ili nemoguć. | U složenijim situacijama razlikuje je li neki događaj moguć ili nemoguć. | Predviđa mogući i nemogući događaj koji može proizaći iz određene situacije. | Obrazlaže zašto je neki događaj moguć ili nemoguć. |

**PRIRODA I DRUŠTVO**

**PID OŠ A.2.1. Učenik uspoređuje organiziranost u prirodi i objašnjava važnost organiziranosti.**

Opisuje i razvrstava živo od neživoga u prirodi.

Razvrstava biljke i životinje iz svoga okoliša u skupine prema kriteriju koji ih povezuje i objašnjava sličnosti i razlike (pripada/ne pripada skupini po nekome kriteriju, prema obliku lista, boji cvijeta, jestivo-nejestivo, voće i povrće, žitarice, prepoznaje različite načine kretanja u prirodi i sl.).

Ispituje osjetilima i prepoznaje svojstva tvari (tekuće, čvrsto, hrapavo, gusto, rijetko, oblik, boja, miris, tvrdoća, savitljivost, vodootpornost, prozirnost, sposobnost plutanja na vodi i sl.).

Objašnjava važnost organiziranja/razvrstavanja otpadnih tvari u okolišu, razlikuje otpad i smeće te razvrstava otpad.

Povezuje vremenske pojave s godišnjim dobima.

Istražuje načine brige za zdravlje.

Istražuje povezanost raznolike i redovite prehrane sa zdravljem.

Određuje i opisuje ulogu osnovnih dijelova tijela.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Uz pomoć učitelja razvrstava bića i tvari, povezuje vremenske pojave s godišnjim dobima te prepoznaje važnost organiziranosti u osobnome životu i prirodi. | Prema smjernicama učitelja razvrstava bića i tvari, opisuje kriterij razvrstavanja, povezuje vremenske pojave s godišnjim dobima te uočava važnost organiziranosti u osobnome životu i prirodi. | Uz manju pomoć učitelja razvrstava bića i tvari, objašnjava kriterij razvrstavanja i važnost organiziranosti u osobnome životu i prirodi te opisuje i povezuje vremenske pojave s godišnjim dobima. | Samostalno uspoređuje kriterije razvrstavanja bića i tvari, objašnjava povezanost vremenskih pojava s godišnjim dobima i važnost organiziranosti u osobnome životu i prirodi. |

**PID OŠ A.2.2. Učenik objašnjava organiziranost vremena i prikazuje vremenski slijed događaja.**

Objašnjava važnost organiziranja i snalaženja u vremenu.

Mjeri vrijeme satom (urom) i/ili štopericom, očitano vrijeme iskazuje riječima, procjenjuje i mjeri trajanje svakodnevnih i ostalih životnih aktivnosti.

Uspoređuje i reda događaje koji su se dogodili tijekom sata, dana, tjedna, mjeseca i godine.

Služi se kalendarom.

Objašnjava organiziranost vremena u godini, navodi mjesece u godini, broj dana u pojedinim mjesecima.

Upisuje i planira događanja (rođendane, blagdane i sl.) u raspored i/ili vremensku crtu.

Smješta događaje povezane s neposrednim okružjem u prošlost, sadašnjost i budućnost.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Uz pomoć učitelja se snalazi na kalendaru, očitava i mjeri vrijeme te prikazuje vremenski slijed događaja u odnosu na sat u danu ili mjesec u godini. | Prema smjernicama učitelja snalazi se na kalendaru, prepoznaje organizaciju vremena na kalendaru, očitava i mjeri vrijeme te opisuje i prikazuje vremenski slijed događaja u odnosu na sat u danu ili mjesec u godini. | Uz manju pomoć učitelja snalazi se na kalendaru i objašnjava važnost organizacije vremena na kalendaru, očitava i mjeri vrijeme te opisuje i prikazuje vremenski slijed događaja u odnosu na sat u danu ili mjesec u godini. | Samostalno se koristi kalendarom u organizaciji vremena, očitava i mjeri vrijeme te objašnjava i prikazuje vremenski slijed događaja u odnosu na sat u danu ili mjesec u godini. |

**PID OŠ A.2.3. Učenik uspoređuje organiziranost različitih zajednica i prostora dajući primjere iz neposrednoga okružja.**

Navodi članove uže i šire obitelji te prikazuje organiziranost obiteljske zajednice.

Opisuje što čini mjesto u kojemu živi te gdje se što nalazi i kako je organizirano.

Razlikuje prirodne oblike u neposrednome okružju.

Opisuje važnost organizacije prometa u svome okružju.

Opisuje zanimanja u mjestu u kojemu živi.

Spoznaje organiziranost zajednice u svome okružju te važnost pravila za njezino djelovanje.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Uz pomoć učitelja uočava i prikazuje organiziranost obiteljske zajednice, mjesta i prometa. | Prema smjernicama učitelja opisuje i prikazuje organiziranost obiteljske zajednice, mjesta i prometa. | Uz manju pomoć učitelja objašnjava i prikazuje organiziranost obiteljske zajednice, mjesta i prometa. | Samostalno uspoređuje i prikazuje organiziranost obiteljske zajednice, mjesta i prometa. |

**PID OŠ B.2.1. Učenik objašnjava važnost odgovornoga odnosa čovjeka prema sebi i prirodi.**

Opisuje važnost tjelesne aktivnosti, prehrane i odmora za razvoj svoga tijela i zdravlje.

Brine se za očuvanje osobnoga zdravlja.

Uvažava vremensko ograničenje rada s digitalnom tehnologijom.

Brine se za okružje u kojemu živi i boravi.

Razdvaja otpad i smeće, razvrstava otpad.

Prepoznaje zvučno i svjetlosno onečišćenje okoliša

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Uz pomoć učitelja opisuje i daje primjer očuvanja osobnoga zdravlja i okružja u  kojemu živi i boravi. | Prema smjernicama učitelja opisuje i daje primjer očuvanja osobnoga zdravlja i okružja u kojemu živi i boravi te uz pomoć predviđa posljedice nebrige. | Uz manju pomoć učitelja opisuje i daje primjer očuvanja osobnoga zdravlja i okružja u kojemu živi i boravi te predviđa posljedice nebrige. | Samostalno objašnjava i daje primjer važnosti očuvanja osobnoga zdravlja i očuvanja prirode te predviđa posljedice nebrige. |

**PID OŠ B.2.2. Učenik zaključuje o promjenama u prirodi koje se događaju tijekom godišnjih doba.**

Prepoznaje promjene u prirodi unutar godišnjega doba: uspoređuje duljinu dana i noći, početak i kraj određenoga godišnjeg doba, promjene u životu biljaka i životinja i rad ljudi.

Prati promjene i bilježi ih u kalendar prirode.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Uz pomoć učitelja opisuje i prikazuje živa bića i njihove promjene povezane s godišnjim dobima. | Prema smjernicama učitelja opisuje i prikazuje živa bića i njihove promjene povezane s godišnjim dobima. | Uz manju pomoć učitelja uspoređuje i prikazuje živa bića te predviđa njihove promjene povezane s godišnjim dobima. | Samostalno zaključuje o utjecaju godišnjih doba na živa bića, predviđa i povezuje njihove promjene s promjenama vremenskih uvjeta. |

**PID OŠ B.2.3. Učenik uspoređuje, predviđa promjene i odnose te prikazuje promjene u vremenu.**

Snalazi se u vremenu.

Uspoređuje nedavnu prošlost i sadašnjost i predviđa buduće događaje te promjene i odnose u budućnosti.

Povezuje događaje i promjene u vremenu prikazujući ih na vremenskoj crti ili lenti vremena, crtežom, grafičkim prikazom i sl., uz upotrebu IKT-a ovisno o uvjetima.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Uz pomoć učitelja opisuje promjene i odnose tijekom prošlosti i sadašnjosti te prikazuje promjene u vremenu. | Prema smjernicama učitelja opisuje promjene i odnose tijekom prošlosti i sadašnjosti, predviđa ih u budućnosti te prikazuje promjene u vremenu. | Uz manju pomoć učitelja objašnjava promjene i odnose tijekom prošlosti i sadašnjosti, predviđa ih u budućnosti te prikazuje promjene u vremenu. | Samostalno uspoređuje promjene i odnose tijekom prošlosti i sadašnjosti, predviđa ih u budućnosti te prikazuje promjene u vremenu. |

**PID OŠ B.2.4. Učenik se snalazi u prostoru, izrađuje, analizira i provjerava skicu kretanja.**

Snalazi se u neposrednome okružju prema objektima i dijelovima prirode.

Opisuje objekte i dijelove prirode prema kojima se snalazi u prostoru.

Prikazuje objekte i dijelove prirode u međusobnom odnosu (crtežom ili plakatom ili u pješčaniku i dr.).

Izrađuje i provjerava skicu kretanja.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| UZ pomoć učitelja opisuje i prikazuje objekte i dijelove prirode prema kojima se snalazi u prostoru izrađujući skicu kretanja. | Prema smjernicama učitelja opisuje i prikazuje objekte i dijelove prirode prema kojima se snalazi u prostoru izrađujući skicu kretanja. | Uz manju pomoć učitelja opisuje i prikazuje objekte i dijelove prirode prema kojima se snalazi u prostoru i stavlja ih u međusobni odnos izrađujući i analizirajući skicu kretanja. | Samostalno izrađuje i provjerava skicu kretanja, analizira i provjerava međusobni odnos prikazanih objekata i dijelova prirode prema kojima se snalazi u prostoru. |

**PID OŠ C.2.1. Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine.**

Razvija spoznaju o sebi u odnosu na druge i objašnjava ulogu pojedinca i zajednice na osobni razvoj.

Objašnjava i raspravlja o različitim ulogama pojedinaca u zajednicama te povezanosti zajednice prema događajima, interesima, vrijednostima.

Promišlja o utjecaju zajednice na pojedinca i obratno.

Opisuje i postavlja pitanja povezana s povijesnom, kulturnom i prirodnom baštinom svoga mjesta.

Navodi primjere i objašnjava načine zaštite i očuvanja prirodne, kulturne i povijesne baštine.

Sudjeluje i predlaže načine obilježavanja događaja i blagdana.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Uz pomoć učitelja prepoznaje ulogu i utjecaj pojedinca u zajednici, ulogu zajednice na razvoj osobnoga identiteta te važnost očuvanja baštine. | Prema smjernicama učitelja opisuje ulogu i utjecaj pojedinca u zajednici, ulogu zajednice na razvoj osobnoga identiteta te važnost očuvanja baštine. | Uz manju pomoć učitelja objašnjava ulogu i utjecaj pojedinca u zajednici, ulogu zajednice na razvoj osobnoga identiteta te važnost očuvanja baštine. | Samostalno uspoređuje ulogu i utjecaj pojedinca u zajednici s ulogom i utjecajem zajednice na razvoj osobnoga identiteta te promišlja o važnosti očuvanja prirodne i kulturno-povijesne baštine. |

**PID OŠ C.2.2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.**

Dogovara se i raspravlja o pravilima i dužnostima te posljedicama zbog njihova nepoštivanja (u obitelji, razredu, školi).

Ispunjava dužnosti i pomaže (u obitelji, razredu, školi, mjestu).

Raspravlja o pravima djece.

Uvažava različitosti (stavovi i mišljenja).

Predlaže načine rješavanja problema.

Odgovorno se služi telefonskim brojevima.

Preuzima odgovornost za svoje ponašanje.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Uz pomoć učitelja prepoznaje utjecaj različitih prava, pravila i dužnosti na zajednicu, opisuje posljedice nepoštivanja pravila te preuzima odgovornost za svoje postupke. | Prema smjernicama opisuje ulogu i utjecaj različitih prava, pravila i dužnosti na zajednicu i posljedice nepoštivanja pravila te preuzima odgovornost za svoje postupke. | Uz manju pomoć učitelja uspoređuje ulogu i utjecaj različitih prava, pravila i dužnosti na zajednicu, opisuje posljedice nepoštivanja pravila, predlaže rješenja te preuzima odgovornost za svoje postupke. | Samostalno raspravlja o ulozi i utjecaju različitih prava, pravila i dužnosti na zajednicu i posljedicama nepoštivanja, predlaže rješenja te preuzima odgovornost za svoje postupke. |

**PID OŠ C.2.3. Učenik opisuje ulogu i utjecaj zajednice i okoliša na djelatnosti ljudi mjesta u kojemu živi te opisuje i navodi primjere važnosti i vrijednosti rada.**

Prepoznaje važnost različitih zanimanja i djelatnosti u mjestu.

Povezuje djelatnosti ljudi s okolišem.

Opisuje ulogu i utjecaj zajednice i okoliša na djelatnost ljudi u neposrednoj okolini.

Opisuje povezanost rada i zarade.

Prepoznaje važnost i vrijednost svakoga zanimanja i rada.

Razvija odgovornost prema trošenju novca i štednji.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Uz pomoć učitelja nabraja djelatnosti ljudi u neposrednoj okolini te izriče svoj odnos prema radu. Prepoznaje važnost štednje i odgovornoga trošenja novca. | Prema smjernicama učitelja uspoređuje djelatnosti ljudi u neposrednoj okolini i uz pomoć opisuje svoj odnos prema radu te važnost štednje i odgovornoga trošenja novca. | Uz manju pomoć učitelja opisuje povezanost djelatnosti ljudi s neposrednom okolinom te opisuje i navodi primjere svoga odnosa prema radu, važnosti štednje i odgovornoga trošenja novca. | Samostalno opisuje ulogu i utjecaj zajednice i okoliša na djelatnosti ljudi u neposrednoj okolini te opisuje i navodi primjere odnosa prema radu, važnosti štednje i odgovornoga trošenja novca. |

**PID OŠ D.2.1. Učenik prepoznaje različite izvore i oblike, prijenos i pretvorbu energije i objašnjava važnost i potrebu štednje energije na primjerima iz svakodnevnoga života.**

Prepoznaje i razlikuje različite izvore energije koji ga okružuju.

Razlikuje oblike energije koji ga okružuju.

Prepoznaje prijenos el. energije (vodovima, žicama) do mjesta korištenja i prijenos topline s toplijeg na hladnije mjesto ili predmet.

Prepoznaje pretvorbu električne energije u toplinu i svjetlost.

Objašnjava važnost energije u svakodnevnome životu.

Povezuje hranu i prehranu s opskrbom tijela energijom ukazujući na važnost pravilne prehrane za zdravlje čovjeka.

Navodi različite primjere prometnih sredstava i njihovih izvora energije.

Objašnjava načine uštede energije na koje sam može utjecati.

Objašnjava povezanost svoga ponašanja pri korištenju energijom s njezinom uštedom.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Uz pomoć učitelja navodi različite izvore i oblike energije kojima se koristi u svakodnevnome životu i načine njezine štednje. | Prema smjernicama učitelja prepoznaje različite izvore i oblike, prijenos i pretvorbu energije na primjerima iz neposrednoga okoliša te načine i važnost štednje energije u svakodnevnome životu. | Uz manju pomoć učitelja prepoznaje različite izvore i oblike energije, prijenos i pretvorbu energije na primjerima iz neposrednoga okoliša; uz pomoć objašnjava važnost energije i na jednostavnim primjerima opisuje važnost štednje. | Samostalno prepoznaje izvore i oblike energije, prijenos i pretvorbu energije na primjerima iz neposrednoga okoliša te objašnjava važnost energije u svakodnevnome životu i na jednostavnim primjerima objašnjava njezinu racionalnu upotrebu. |

**PID OŠ A.B.C.D. 2.1.**

Učenik uz usmjeravanje opisuje i predstavlja rezultate promatranja prirode, prirodnih ili društvenih pojava u neposrednome okružju i koristi se različitim izvorima informacija.

**RAZRADA ISHODA**

Opaža i opisuje svijet oko sebe služeći se svojim osjetilima i mjerenjima.

Crta opaženo i označava/imenuje dijelove.

Prepoznaje uzročno-posljedične veze u neposrednome okružju.

Postavlja pitanja povezana s opaženim promjenama u prirodi. Postavlja pitanja o prirodnim i društvenim pojavama.

Objašnjava uočeno, iskustveno doživljeno ili istraženo.

Uočava probleme i predlaže rješenja.

Raspravlja, uspoređuje i prikazuje na različite načine rezultate – crtežom, slikom (piktogramima), grafom i sl.

Donosi jednostavne zaključke.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Uz pomoć učitelja opaža i opisuje svijet oko sebe i prikazuje opaženo. | Prema smjernicama učitelja opaža i opisuje svijet oko sebe, postavlja pitanja povezana s opažanjima i prikazuje rezultate. | Uz manju pomoć učitelja i usmjeravanje opaža i opisuje svijet oko sebe, postavlja pitanja povezana s opažanjima i uz pomoć se koristi izvorima informacija, provodi jednostavnija mjerenja i prikazuje rezultate. | Uz usmjeravanje opaža i opisuje svijet oko sebe, postavlja pitanja povezana s opaženim promjenama, koristi se izvorima informacija, koristi se opremom, provodi jednostavnija mjerenja, opisuje, prikazuje te predstavlja rezultate. |

**TJELESNA I ZDRAVSTVENA KULTURA**

**OŠ TZK A. 2. 1.** **Izvodi prirodne načine gibanja i mijenja položaj tijela u prostoru.**

Prepoznaje i izvodi raznovrsne promjene položaja i gibanja tijela u prostoru.  
Razlikuje i izvodi jednostavne prirodne načine gibanja.

Izvodi prilagođene prirodne načine gibanja.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Uz učiteljevu pomoć (asistenciju ili neposrednu uputu) izvodi zadano motoričko gibanje. | Izvodi zadano motoričko gibanje s manjim odstupanjima. | Pravilno izvodi zadano motoričko gibanje i mijenja položaj tijela u prostoru. | Prepoznaje te samostalno i pravilno izvodi raznovrsne promjene položaja i gibanja tijela u prostoru. |

**OŠ TZK A. 2. 2. Provodi elementarne igre.**

Sudjeluje u elementarnim igrama.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Sudjeluje u elementarnim igrama slijedeći suigrače u izvedbi, pri čemu motorička gibanja izvodi djelomično pravilno. | Izvodi elementarne igre uz neznatna odstupanja. | Provodi različite igre, pri čemu motorička gibanja izvodi pravilno. | Predlaže nove igre prema zadanom kriteriju ,predvodi ih pri čemu motorička gibanja izvodi pravilno i povezano. |

**OŠ TZK B. 2. 1. Sudjeluje u provjeravanju antropološkog statusa i pravilnoga tjelesnog držanja.**

Praćenje morfoloških obilježja, motoričkih i funkcionalnih sposobnosti te statusa tjelesnog držanja.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Na poticaj sudjeluje u provjeravanju morfoloških obilježja, motoričkih i funkcionalnih sposobnosti te statusa tjelesnog držanja. | Sudjeluje u provjeravanju navedenih dijelova antropološkoga statusa. | Uz pomoć učitelja prati antropološki status i status pravilnoga tjelesnog držanja. | Uz pomoć prati i uspoređuje rezultate provjerenog antropološkog statusa te određuje pravilnost držanja tijela. |

**OŠ TZK C. 2. 1. Uključen je u praćenje osobnih motoričkih postignuća.**

Prati i prepoznaje osobna motorička postignuća u svladanim obrazovnim sadržajima obuhvaćenih kurikulumom.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Na poticaj izvodi osnovne strukture naučenoga elementarnog znanja na razini početnog usavršavanja. | Izvodi osnovne strukture naučenoga elementarnog znanja na razini početnog usavršavanja. | Prati i prepoznaje uz pomoć osobna motorička postignuća u svladanim obrazovnim sadržajima obuhvaćenih kurikulumom. | Uz pomoć prati i uspoređuje osobna motorička postignuća u svladanim obrazovnim sadržajima obuhvaćenih kurikulumom. |

**OŠ TZK D. 2. 1. Prepoznaje i primjenjuje postupke za održavanje higijene pri tjelesnoj aktivnosti te se brine o opremi za tjelesno vježbanje.**

Preuzima odgovornost i razvija svijest o potrebi provođenja tjelesnog vježbanja u primjerenim zdravstveno- higijenskim uvjetima.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Na učiteljev poticaj primjenjuje postupke za održavanje higijene pri tjelesnoj aktivnosti i brine se o opremi za tjelesno vježbanje. | Prepoznaje važnost postupaka za održavanje higijene koju primjenjuje nakon tjelesnog vježbanja. | Uz učiteljevu pomoć objašnjava važnost provođenja tjelesnog vježbanja u primjerenim zdravstveno-higijenskim uvjetima te se samostalno brine o opremi za tjelesno vježbanje. | Preuzima odgovornost za higijenu i odijevanje na satu Tjelesne i zdravstvene kulture, brine se o svojoj opremi, njezinoj urednosti te je spreman pružiti pomoć vršnjacima kojima je potrebna. |

**OŠ TZK D. 2. 2. Usvaja mogućnosti tjelesnog vježbanja na otvorenim i zatvorenim sportskim vježbalištima.**

Primjenjuje poznate kineziološke motoričke aktivnosti na otvorenim i zatvorenim sportskim vježbalištima.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Uz učiteljevu pomoć prepoznaje mogućnosti tjelesnog vježbanja na otvorenim i zatvorenim sportskim vježbalištima i vježba oponašajući tuđe aktivnosti. | Primjenjuje poznate kineziološke motoričke aktivnosti na otvorenim i zatvorenim sportskim vježbalištima. | Uz učiteljevu pomoć objašnjava mogućnosti tjelesnog vježbanja na otvorenim i zatvorenim sportskim vježbalištima te ih primjenjuje. | Predlaže mogućnosti tjelesnog vježbanja na otvorenim i zatvorenim sportskim vježbalištima, ovisno o posebnostima zavičajne regije u kojoj se škola nalazi, te aktivno sudjeluje u vježbanju. |

**OŠ TZK D. 2. 3. Surađuje u elementarnim igrama i prihvaća pravila igara.**

Prihvaća pravila igara i surađuje sa suigračima.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Prihvaća pravila igara i surađuje sa suigračima na učiteljev poticaj. | Pokazuje interes za suradnju sa suigračima u igri. | Dosljedno surađuje sa suigračima u igri i donošenju zajedničkih pravila te ih primjenjuje u igri, prosuđuje igru uz povremeno vođenje učitelja. | Surađuje u igri , prihvaća pravila i samostalno prosuđuje postupke sudionika igre u skladu s njima. |

**OŠ TZK D. 2. 4. Aktivno sudjeluje u elementarnim igrama koje razvijaju samopoštovanje, samopouzdanje i ustrajnost.**

Izvodi elementarne igre koje razvijaju samopoštovanje i samopouzdanje.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Izvodi elementarne igre koje razvijaju samopoštovanje i samopouzdanje uz učiteljev poticaj i praćenje. | Učenik ima samopouzdanja te podiže razinu ustrajnosti. | Učenik izvodi elementarnim igrama koje razvijaju samopoštovanje i samopouzdanje te podiže razinu ustrajnosti kako kod sebe tako i kod suigrača. | Učenik svojim pristupom igri utječe na podizanje samopoštovanja, samopouzdanja i razine ustrajnosti kako kod sebe tako i kod suigrača. |